CELEX: 62019TN0186
Language: ro
Date: 2019-03-29 00:00:00
Title: Cauza T-186/19: Acțiune introdusă la 29 martie 2019 — Zubedi/Consiliul

3.6.2019   
            
            
               RO
            
            
               Jurnalul Oficial al Uniunii Europene
            
            
               C 187/82
            
         
      Acțiune introdusă la 29 martie 2019 — Zubedi/Consiliul
      (Cauza T-186/19)
      (2019/C 187/88)
      Limba de procedură: engleza
      
         Părțile
      
      
         Reclamant: Khaled Zubedi (Damasc, Siria) (reprezentanți: M. Lester, QC și M. O’Kane, Solicitor)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei de punere în aplicare (PESC) 2019/87 a Consiliului din 21 ianuarie 2019 (1) și a Regulamentului de punere în aplicare (UE) 2019/85 al Consiliului din 21 ianuarie 2019 (2), în măsura în care îl privesc pe reclamant și
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă un motiv, întemeiat pe săvârșirea de către pârât a unei erori vădite de apreciere prin includerea reclamantului în sfera măsurilor restrictive ale Uniunii Europene privind Siria.
      Reclamantul a fost inclus în Decizia de punere în aplicare (PESC) 2019/87 a Consiliului și în Regulamentul de punere în aplicare (UE) 2019/85 al Consiliului întrucât face parte dintr-un grup de persoane de afaceri de succes care, potrivit afirmațiilor pârâtului, sprijină regimul Președintelui Assad și realizează profituri extinse din aceasta, prin constituirea unor parteneriate cu întreprinderi garantate de stat pentru realizarea de proiecte de dezvoltare imobiliară pe terenurile expropriate de la persoane strămutate din cauza conflictului sirian. Acest fapt ar fi complet neadevărat în privința reclamantului, criteriile de includere nu ar fi fost îndeplinite, iar cazul reclamantului ar fi avut o bază insuficient de solidă.
      
         (1)  Decizia de punere în aplicare (PESC) 2019/87 a Consiliului din 21 ianuarie 2019 privind punerea în aplicare a Deciziei 2013/255/PESC privind măsuri restrictive împotriva Siriei (JO 2019, L 181, p. 13).
      
         (2)  Regulamentul de punere în aplicare (UE) 2019/85 al Consiliului din 21 ianuarie 2019 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2019, L 181, p. 4).